इन्हें नकचढ़ी कहूं या मगरूर, लड़ाकू कहूं या मैंटल, समझ में नहीं आता. कुछ दिनों से इन्हीं के बारे में सोच रही हूं. ये साल भर पहले ही हमारे पड़ोस में शिफ्ट हुई हैं. इन की उम्र 40-45 के बीच होगी. खातापीता परिवार है. पति अच्छी जौब करते हैं. दोनों लड़के 10वीं व 11वीं कक्षा में पढ़ रहे हैं. इन का नाम है दामिनी. यथा नाम तथा गुण. सारा दिन पति व बच्चों पर रोब झाड़ती रहती हैं. जो सामने आ जाए उसी पर बरस पड़ती हैं. न कोई इन के घर आता है न ये किसी के घर जाती हैं. इन से साल भर में 3-4 बार ही मुलाकातें हुई हैं. अजीब करैक्टर हैं.